Nico het in 1979 'n BA LLB-graad aan die Universiteit Stellenbosch behaal. Hy is in 1985 as prokureur toegelaat, en het die reg op verskyning in die Hooggeregshofof.
Nico se loopbaan sluit in poste as senior aanklaer in Upington, streekshofaanklaer in Kimberley en staatsadvokaat in die kantoor van die Direkteur van Openbare Vervolging in KwaZulu-Natal. Hy is sedert 1987 'n direkteur van Miller Bosman Le Roux, waar hy spesialiseer in hooggeregshof litigasie.
Nico het deurentyd by die akademie betrokke gebly deur sedert 1993 deeltyds klas te gee vir kandidaatprokureurs, en deur sy verbondenheid as deeltydse dosent en eksaminator aan die Universiteit van Kaapstad se Skool vir Regspraktyk. As lid van die Prokureursorde se Hooggeregshofkomitee, is hy ook 'n eksaminator vir die prokureurstoelatingseksamen.
As 'n kranige sportman, is Nico 'n voormalige voorsitter van die Strand Tennisklub, het hy al die Comrades en die Twee Oseane-marathon gehardloop, en aan die Cape Argus-fietrytoer deelgeneem. Hy is 'n lid van die Westelike Provinsie Rugbyskeidsregtersvereniging.
Nico dien die gemeenskap as 'n lid van verskeie skool- en kerkkomitees, en as 'n kommissaris van die hof vir klein eise.